kardosdrur/scandi-wiki huggingface dataset:
Cory Sandhagen

Cory Sandhagen (født 20. april 1992) er en professionel MMA-udøver, der konkurrerer i Bantamweight divisionen i Ultimate Fighting Championship (UFC). Som professionel konkurrent siden 2015 har han også konkurreret i Legacy Fighting Alliance.

MMA-karriere

Ultimate Fighting Championship 
Sandhagen fik sin debut hos UFC på Fox: Jacaré vs. Brunson 2 den 27. januar 2018 mod Austin Arnett.  Han vandt kampen via TKO i anden runde. 

Hans næste kamp var på UFC Fight Night: Gaethje vs. Vick den 25. august 2018 mod Iuri Alcantara.  Efter en frem og tilbage affære vandt han kampen via TKO i anden omgang.  Denne kamp tildelte ham Fight of the Night . 

Sandhagen var planlagt til at møde Thomas Almeida på UFC Fight Night: Cejudo vs Dillashaw.  Det blev dog senere meddelt, at Sandhagen ville møde John Lineker på arrangementet i stedet.  Den 10. januar blev Lineker tvunget til at trække sig fra kampen på grund af en ribbensskade.  Han blev erstattet af UFC-nykommeren Mario Bautista.  Han vandt kampen via submission i første runde. 

Kampen med Lineker blev ombooket og fandt sted den 27. april 2019 på UFC Fight Night: Jacaré vs. Hermansson.  Sandhagen vandt kampen via delt afgørelse.

Privatliv 
Udover MMA-karrieren arbejder Sandhagen deltid på et traumacenter for børn. Han underviser også i kampsport på High Altitude Martial Arts i Aurora, Colorado.

Mesterskaber og resultater 

 Ultimate Fighting Championship
 Fight of the Night (1 gang) vs. Iuri Alcantara

Referencer

Eksterne henvisninger 
 

MMA-udøvere fra USA
Pages with unreviewed translations
Jacob Riise

Jacob Riise (født 12. september 1791 i København, død 24. februar 1872 sammesteds) var en dansk lærer, forfatter, oversætter, boghandler, bladudgiver og kammersekretær, bror til Johan Christian Riise.

Riise var ældste søn af bogholder, senere købmand og vekselmægler, Christian Fischer Riise og Caroline Wilhelmine, f. Foltmar. Han var barnebarn af organist Johan Foltmar og tilhørte således en kendt og kultiveret københavnerfamilie. Som ung blev han undervist af  N.F.S. Grundtvigs gode ven, cand.theol. Hans Hatting Laurberg, og blev student i 1809. Fra 1811-21 var han lærer i geografi og historie på Borgerdydskolen og var samtidig  fra 1819-20 amanuensis på Universitetsbiblioteket. I 1824 til Det Kongelige Bibliotek som kopist og var fra 1829-31 også amanuensis der. Han grundlagde i 1829 en antikvarisk boghandel med tilhørende bibliotek og udnævntes i 1831 til kammersekretær.

Riise skrev og oversatte flere lærebøger inden for sine fag, geografi og historie. I 1820 udkom hans Haandbog i Geographien med indledning af Christian Molbech, og siden fulgte  en oversættelse af Karl Friedrich Beckers meget udbredte verdenshistorie i tolv bind. Han var idémæssig ophavsmand til sin bror Johan Christian Riises populære
Archiv for Historie og Geographie, der udkom fra 1820-38, og Historisk-geographisk Archiv, der var en fortsættelse af det første. Riise oversatte adskillige tekster og overtog i 1850 den redaktionelle ledelse af organet, der lukkede i 1864. Derudover var han oversætter af skønlitteratur på engelsk, tysk og fransk og redigerede og udgav i årene 1825-31 tidsskriftet Nyt Bibliotek for Morskabslæsning. Det blev gennem tiden til oversættelser af bl.a. James Fenimore Cooper og Alexandre Dumas. Desuden leverede han biografier, bl.a. af Johannes Ewald, til Galleri af berømte og mærkelige danske Mænd og Qvinder i 1850. Han efterlod en betydelig bogsamling ved sin død. 

Riise giftede sig i 1823 med Jensine Emilie f. Hansen, datter af urtekræmmer Peter Frederik Hansen. Parret fik tre sønner; malermester August Riise, kontorchef Carl Riise og  premierløjtnant Martin Riise.

Kilder 
 Erslev, Thomas Hansen, Almindeligt Forfatter-Lexicon, 1847
 Dansk Biografisk Leksikon

Noter 

Personer fra København
Danskere i 1800-tallet
Oversættere fra Danmark
Personer i Dansk Biografisk Leksikon
Bogsamlere fra Danmark
Boghandlere fra Danmark
Faglitterære forfattere fra Danmark
Geografer fra Danmark
Redaktører fra Danmark
Historikere fra Danmark
Frederiksø (Vor Frue Sogn)

Frederiksø er en ø i det Sydfynske Øhav i havnen ud for Svendborg. Den har et areal på omkring 0,06 km2, som i 2013 havde et indbyggertal på 2 personer. Den er forbundet til fastlandet med en bro.

Fra 1973 og frem til 2001 lå Svendborg Værft på øen. Danmarks Museum for Lystsejlads ligger på øen.

Se også 
 Beboede danske øer
 Danmarks største øer

Referencer

Eksterne henvisninger 

Svendborg
Øer i Sydfynske Øhav
Live at the Apollo

Live at the Apollo kan henvise til

Film og tv 
 Live at the Apollo (tv-serie), en britisk tv-serie

Musikalbum 
 Live at the Apollo (James Brown-album), et livealbum fra 1963
 Live at the Apollo, Volume II, et dobbelt livealbum fra 1968 med James Brown
 Live at the Apollo 1995, et livealbum med James Brown
 Live at the Apollo (Hall & Oates-album), et livealbum fra 1985
 Live at the Apollo (Ben Harper and The Blind Boys of Alabama-album), et album fra 2005
 Live at the Apollo (B.B. King-album), et livealbum fra 1991
 Live at the Apollo (Robert Palmer-album), et livealbum fra 2001
 Live at the Apollo (The Stranglers album), et livealbum fra 2003
 Live at the Apollo: The Proclamation, et livealbum fra 2007 med Byron Cage
Anna Botsford Comstock

Anna Botsford Comstock (født 1. september, 1854, død 24. august 1930) var en amerikansk kunster, underviser, konservator og en leder indenfor naturstudier.

Comstock blev født i Otto, New York af forældrene Marvin og Phebe Botsford. Hun voksede op på forældrenes gård hvor hun sammen med sin mor nærstuderede blomsterne, bierne og træerne i deres omgivelser.

Hun blev optaget på Cornell Universitet i 1874, men opgav studierne i moderne sprog og literatur efter to år. I 1878 blev hun gift med John Henry Comstock, en entomytolog fra Cornell Universitet og arbejdede som hans assistent. Hun blev interesseret i insektillustration og tegnede til hans forelæsninger og publikationer.

I 1885 søgte hun om at blive genoptaget på Cornell Universitet for at studere naturhistorie. Efterfølgende studerede hun også trægravering for at arbejde videre med hendes illustrationer.

I 1888 blev hun som en af de første fire kvinder optaget i Sigma Xi, en amerikansk æresamfund indenfor videnskab. Hendes graveringer blev brugt i en lang række af hendes mands udgivelser og blev udstillet og prisgivet.

Comstock var specielt interesseret i illustrationer til brug i undervisning og underviste selv i naturstudier på Cornell fra 1897. Hun var redaktør på Nature-Study Review fra 1917-1923.

Kilder 

Kunstnere fra USA
Undervisere fra USA
Horrible Bosses

Horrible Bosses er en amerikansk krimikomediefilm fra 2011. Filmen er instrueret af Seth Gordon og har blantd andre Jason Bateman, Charlie Day og Jason Sudeikis i hovedrollenre.

Handling 
De 3 venner Nick Hendricks (Jason Bateman), Dale Arbus (Charlie Day) og Kurt Buckman (Jason Sudeikis) hader deres respektive chefer. Nick arbejder for den sadistiske Dave Harken (Kevin Spacey) som lokker med en forfremmelse som han i stedet giver sig selv. Dale arbejder for tandlægen Julia Harris (Jennifer Aniston) som hele tiden gør upassende seksuelle tilnærmelser på trods at han er gift. Kurt plejde at have et godt forhold til sin chef Jack Pellit (Donald Sutherland), men Jack dør og hans kokainafhængige søn Bobby Pellit (Colin Farrell) overtager firmaet. De indser at cheferne forhindrer dem i at være lykkelige, og de bestemmer sig derfor for at dræbe dem. Det er imidlertid lettere sagt end gjort, og en række komplikationer opstår.

Rolleliste 

 Jason Bateman — Nick Hendricks
 Kevin Spacey — Dave Harken
 Charlie Day — Dale Arbus
 Lindsay Sloane — Stacy
 Michael Albala — Mr. Anderton
 Jennifer Aniston — Dr. Julia Harris
 Jason Sudeikis — Kurt Buckman
 Meghan Markle — Jamie
 Donald Sutherland — Jack Pellit
 Celia Finkelstein — Margie Emerman
 Colin Farrell — Bobby Pellit
 John Francis Daley — Carter
 Scott Rosendall — Hank Preston
 P.J. Byrne — Kenny Sommerfeld
 Ioan Gruffudd — Wetwork Man
 Jamie Foxx — Dean MF Jones
 Ron White — Detektiv Samson

Referencer

Eksterne henvisninger 
 
 

Amerikanske film fra 2011
Komediefilm fra USA
Cykelringen

[
{
  "type": "ExternalData",
  "service": "geoline",
  "ids": "Q63478412",
  "properties": {
    "title": "Cykelringen",
    "stroke": "#08476d",
    "stroke-width": 3
  }
}
]
Cykelringen er en række sammenhængende cykelgader i Aarhus, der tilsammen danner en ring i midtbyen.

Formålet med etableringen af Cykelringen var fra starten at skabe en "ringrute" for cyklister, hvor der i alle gader cykles i begge retninger og biltrafikken er begrænset.

Cykelringen havde allerede eksisteret som en skiltet cykelrute i midtbyen (rute 801) i flere år, da en af ringens gade, Mejlgade, som den første i Danmark blev omdannet til en cykelgade i 2011. Senere samme år blev også Frederiksgade indviet som cykelgade.

I maj 2017 kom turen så til resten af gaderne, som indgår i Cykelringen. Hele vejen rundt i Cykelringen har cyklisterne derfor nu førsteret på kørebanen og bilerne må vige.

Til Cykelringen er knyttet en række "porte", gader som forbinder selve Cykelringen med det øvrige cykelrutenet. Det drejer sig blandt andet om Frederiksgade, Grønnegade og Vestergade. Flere af de supercykelstier og officielle cykelruter, som stråler ud fra det indre Aarhus, har således deres udgangspunkt i Cykelringen.

Referencer 

Cykling
Transport i Aarhus
Svømning under sommer-OL 2020

Svømning under Sommer-OL 2020, der også kaldes Svømning i bassin, fandt sted i Tokyo Aquatics Centre i perioden 25. juli – 2. august 2020.

Medaljer

Konkurrencer 
Konkurrencen består i alt af 35 discipliner (17 for både damer og herrer samt 1 mixed holdmedley). Følgende discipliner bliver gennemført i det 50 meter lange olympiske bassin:
 Fri: 50 m, 100 m, 200 m, 400 m, 800 m og 1500 m (damer og herrer)
 Ryg: 100 m og 200 m (damer og herrer)
 Bryst: 100 m og 200 m (damer og herrer)
 Butterfly: 100 m og 200 m (damer og herrer)
 Individuel Medley: 200 m og 400 m (damer og herrer)
 Holdkap: 4×100 m fri, 4×200 m fri; 4×100 m medley (damer og herrer) samt 4×100 m mixed medley

Tidsplan 
Svømning bliver gennemført i to segmenter. Om formiddagen bliver der svømmet semifinaler og finaler mens de indledende heats svømmes om aftenen.

F = Formiddag, A = Aften

Resultater

Herrer 

 Svømmere, der kun deltog i indledende heats og modtog medaljer.

Damer

Mixed

Referencer

Eksterne henvisninger
MrBeast

Jimmy Donaldson (født 7. maj 1998), bedre kendt som MrBeast, er en amerikansk YouTuber, influencer og filantrop. Han har over 205 millioner abonnenter på YouTube.

Karriere 
Donaldson er kendt for sine "opmærksomhedsskabende stunts". Mange af videoerne er sponsoreret. Derudover er Donaldson også kendt for at donere store beløb til mere eller mindre tilfældige mennesker, som han finder ifm. indspilningen af hans videoer. I et interview med YouTuberen Keemstar sagde han at han lider af Chrons sygdom.

Den 10. november, 2020 åbnede den første Fast Food kæde med navnet "Mrbeast Burger" i Wilson, North Carolina. Den 19 december, 2020 uploaded Mrbeast en video hvor han fortæller at han havde åbnet yderligere 300 Virtuelle Mrbeast Burger restauranter i USA. Mrbeast burger blev hurtigt populær efter at det blev annonceret, og ramte #1 trending på youtube, og ramte toppen på Apple App Store & Google Play Store

Referencer 

YouTubere fra USA
Ruth Barcan Marcus

Ruth Barcan Marcus (født 2. august 1921, død 19. februar 2012) var en amerikansk filosof og logiker, bedst kendt for hendes arbejde med modal og filosofisk logik. Hun arbejdede bl.a. på en af de første kvantificerede modallogiksystemer og introducerede et princip kendt som Barcanformlen.

Ruth Barcan Marcus blev født i New York City, USA, som den tredje datter af forældrene Samuel og Rose Barcan. Hendes forældre var sekulære østeuropæiske jøder og familien boede i the Bronx.

Barcan Marcus fik en bachelor i matematik og filosofi fra New York Universitet i 1941 og en Ph.D. i filosofi fra Yale University i 1946. Gennem karrieren modtog Barcan Marcus et Guggenheim Fellowship (1953-1954), og hun arbejdede på Roosevelt Universitet (1859-1963) og blev i 1964 Institutleder for filosofi på University of Illinois i Chicago. Fra 1970-1973 var hun professor på Northwestern University og i 1973 blev hun udnævnt som professor i filosofi på Yale University. Som professor på Yale blev Marcus kendt som en ledende figur inden for modallogik. Hun fik en lang række stipendier og priser.

I 1942 blev Ruth gift med Jules Alexander Marcu og sammen fik de fire børn.

Referencer 

Filosoffer fra USA
Koldkær

Koldkær kan henvise til flere stednavne i Danmark:

 Koldkær (Hals Sogn) – en bebyggelse i Hals Sogn, Aalborg Kommune
 Koldkær (Vinding Sogn) – en bebyggelse og et ejerlav i Vinding Sogn, Herning Kommune
Canadiske Premier League

Den canadiske Premier League (CPL) (engelsk: Canadian Premier League, fransk: Première ligue canadienne) er den øverste fodboldliga i Canada. Liagen der blev grundlagt i 2017 og havde sin første sæson i 2019. Ligaen består af syv hold. Sæsonen løber fra slutningen af april til oktober. Hvert hold spiller 28 kampe, herunder 14 på hjemmebane og 14 udebanebane. Vinderne af de to sæsoner konkurrerer i CPL Championship. CPL-mesteren får en plads i CONCACAF League, hvor der spiller mod hold fra Mellemamerika og Caribien. Alle CPL-hold spiller også i Canadian Championship mod canadiske klubber fra andre ligaer.

Ligaen blev officielt etableret af den Canadian Soccer Association den 6. maj 2017, oprindeligt med en blød lanceringsdato i 2018, der senere blev skubbet til 2019. Ligaens fokus er at forbedre de nationale fodbold talentter og sporten i Canada ved hjælp af enkle krav. Disse omfatter et mindste krav af canadiske spillere på holdet, krav om U-21 spillere og universitets spillere.

I modsætning til det franchise-baserede system, der anvendes i Major League Soccer og andre nordamerikanske sportsligaer, bruger den canadiske Premier League et klubbaseret system, med det formål at tilføje flere hold og til sidst have forfremmelse og nedrykning inden for det canadiske fodboldligaasystem som vi kender det fra Europa.

Den canadiske Premier League har hovedkontor i Toronto, Ontario om med planer om et andet kontor i Hamilton, Ontario.

Nuværende klubber i Premier League 

 Atlético Ottawa
 Cavalry FC
 FC Edmonton
 Forge FC
 HFX Wanderers FC
 Pacific FC
 Valour FC
 York United FC

Referencer

Eksterne henvisninger 
Premier League Officielle hjemmeside

Premier League
Fodboldligaer
Premier League
Etableret i 2017
Rockefeller Instituttet

Rockefeller Instituttet på Juliane Maries Vej 26-34 i København blev taget i brug i 1928 og har været brugt til især undervisning og forskning.

Rockefeller Foundation i USA skænkede midler til opførelse af Rockefeller Instituttet, hvis indretning blev detaljeret planlagt af August Krogh. Det husede forskning og undervisning i zoofysiologi, medicinsk fysiologi, gymnastikteori, biokemi og biofysik og udgjorde de fysiske rammer for videreudviklingen af dansk fysiologis internationale forskningsposition.

Anlægget som var tegnet af Kristoffer Varming bestod af en tre (fire) fløjet hovedbygning sammenbygget med to mindre ens bygninger (villaer). Desuden var der både laboratorier, maskinværksted, auditorie m.m. Der var boliger fordelt i hele komplekset til læger og andet videnskabeligt personale samt deres familier og tjenestefolk. Villaen, Juliane Maries Vej nr. 34, husede professor dr.med. August Krogh og hans hustru dr.med. Marie Krogh.

Rockefeller Instituttet skal nedrives for at gøre plads til BørneRiget, Rigshospitalets nye hospitalsbygning til børn, unge og fødende. Det nye byggeri skal stå færdigt i 2023 og tages i brug i 2024. Selvom den gamle bygning er udpeget som bevaringsværdig må den rives ned, fordi den ikke opfylder kravene til moderne hospitalsbyggeri.
Den nye tilbygning, Rigshospitalets kommende nordfløj, kommer især til at rumme flere neurologiske funktioner. Neuromuskulær Klinik og Forskningsenhed er i dag splittet mellem Rockefeller-bygningen og Panum Instituttet, men skal samles i den nye tilbygning.

Referencer 

Nørrebro
Uddannelsesinstitutioner i København
Institutter ved Københavns Universitet
Forsvundne bygninger, konstruktioner og anlæg i København
Etableret i 1928
August Riise

August Jacob Christian Riise (født den 7. marts 1825 i København, død 5. juni 1883 i Helsingør) var en dansk malermester, byggematador og direktør.

Riise var søn af kammersekretær Jacob Riise og Jensine Emilie f. Hansen. Han kom i malerlærer hos Caspar Peter Kongslev og fulgte fra 1839-46 undervisningen for håndværkere på Kunstakademiet. Allerede i sin lærertid blev han betroet at dekorere et af lofterne i Thorvaldsens Museum og i 1847 blev han som 22-årig malerester. Han indtrådte i Borgervæbningen, hvor han snart avancerede til officer og sluttede som kaptajn. Han grundlagde  forretning og  udførte med tiden adskillige malerarbejder til vigtige bygningsværker, bl.a. Børsen, Kommunehospitalet og Sankt Hans Hospital, og han var i mange år Marineministeriets faste malermester.

I 1856 giftede Riise sig med Caroline Emilie, f. Thorup, hvis familie havde dybe rødder i forlystelseslivet på Frederiksberg. Hendes far Carl Magnus Thorup var indehaver af forlystelsesetablissementet Sommerlyst og morfaren Reimert Kehlet og dennes broder, Christian Kehlet, ejede henholdsvis Rosenlund og Alléenberg.  I 1860 opførte Riise en villa på Allégade, der siden blev kendt som Riises Villa, hvor han bosatte sig, og året efter blev han optaget i Det Kongelige Skydeselskab. Han tilbragte her nogle år, men forretningslivet kaldte ham snart tilbage til byen.  

I 1859 udså Riise en god forretning på Gammelholm, der efter flådens overflytning til Nyholm, udgjorde et stort, øde areal tæt på centrum. Han opkøbte grunde og opførte først et stort boligkompleks efter tegninger af arkitekt Theodor Sørensen på hjørnet af Holmens Kanal og Niels Juels Gade, der siden blev omdannet til Hotel Kongen af Danmark. Mens  J.D. Herholdts  Nationalbank rejste sig, opførte han efterfølgende bagved et stort kompleks efter tegninger af Vilhelm Dahlerup og J.H. Nebelong med facade ud til Havnegade, hvis foreste del udgjordes af herskabslejligheder og bagerste del blev til Gammelholms Selskabslokaler. Da byggeriet stod færdigt i 1869, flyttede Riise selv ind i forhuset og blev boende her resten af sit liv. 

Riise var en virksom mand, der gerne ville engagere sig i sin by. I 1872 tilbød han således at forestå en sanering af Peder Madsens Gang, men projektet blev overtaget af C. F. Tietgen. I stedet blev han i 1873 indvalgt i Tivolis bestyrelse og i årene 1879-82 var han endda havens administrerende direktør. Da voldene faldt og fæstningsterrænet skulle bebygges i 1870'erne, var det ifølge Dansk Folkeblad Riise, der havde udarbejdet planerne.

I 1880 drev Riises aktivitetstrang ham ud af byen. Han opkøbte et større strandareal nord for Helsingør, hvor han opførte tre villaer til udlejning og købte i 1882 Marienlyst Badeanstalt, som han omdanneede aktieselskab og selv blev direktør for. Han købte ligeledes i de samme år Stendrup Mølle syd for Esrum Sø og Vamdrup Hovedgård ved Ribe, men døde pludselig midt i den hektiske aktivitet den 5. juni 1883.

Kilder 
 Tønnesen, Allan, Riises Landsted, Realea A/S 2007

Noter 

Direktører fra Danmark
Erhvervsfolk fra Danmark
Iværksættere fra Danmark
Danskere i 1800-tallet
Personer fra København
Carl Riise

Carl Jacob Hertel Riise (født 15. februar 1829 i København, død 14. juni 1911 sammesteds) var en dansk etatsråd og embedsmand. 

Riise var søn af kammersekretær Jacob Riise og Jensine Emilie f. Hansen. Som ung student fulgte han kort i sin fars fodspor og oversatte i 1850'erne Herman Bjurstens roman Ödets lek til dansk, men fandt snart sin plads som embedsmand. Han blev i 1856 konstitueret revisor i krigsministeriet og blev i 1870 fuldmægtig sammesteds. I 1893 avencerede han til chef for 3. revisionsdepartementets 2. kontor, der sorterede unde finansministeriet. Han nåede at beklæde denne post i 13 år, indtil han i 1906 trak sig tilbage og samtidig blev udnævnt etatsråd. I 60 år færdedes han i kancellibygningen og nød anseelse som en dygtig embedsmand og udmærket kollega.

Riise giftede sig i 1864 med operasangerinde Anna Holm, datter af urtekræmmer Jørgen Holm. Hun døde allerede i 1872, og Riise forblev enkemand resten af sit liv. Han følte sig tæt knyttet til musikverdenen og var fra 1889 bestyrelsesmedlem i Cæciliaforeningen. Han boede sine sidste mange år med sine to ugifte søstre på Holmens Kanal 8 mellem Det kongelige Teater og kancellibygningen, der udgjorde hans livs faste holdepunkter.

Kilder 
 Dagens Nyheder, 15/2 1907

Noter 

Danskere i 1800-tallet
Personer fra København
Danskere i 1900-tallet
Etatsråder fra Danmark
Embedsmænd fra Danmark
Rund um den Finanzplatz Eschborn-Frankfurt 2019

Rund um den Finanzplatz Eschborn-Frankfurt 2019 var den 57. udgave af cykelløbet Rund um den Finanzplatz Eschborn-Frankfurt. Det var det 22. arrangement på UCI's World Tour-kalender i 2019 og blev arrangeret 1. maj 2019. Løbet blev vundet af tyske Pascal Ackermann fra .

Hold og ryttere

Danske ryttere
Magnus Cort kørte for 
Michael Valgren kørte for 
Casper Pedersen kørte for

Resultater

Eksterne henvisninger 
 

2019
UCI World Tour 2019
Tour de Yorkshire 2019

Tour de Yorkshire 2019 var den 5. udgave af det britiske landevejscykelløb i Yorkshire. Løbet foregik i perioden 2. til 5. maj 2019. Løbet var en del af UCI Europe Tour 2019 og er i kategorien 2.HC. Den samlede vinder af løbet blev britiske Christopher Lawless fra .

Ryttere og hold

Danske ryttere 
 Mikkel Bjerg kørte for 
 Alexander Kamp kørte for 
 Andreas Stokbro kørte for 
 Torkil Veyhe kørte for 
 Emil Vinjebo kørte for

Etaperne

1. etape

2. etape

3. etape

4. etape

Resultater

Samlede stilling

Pointkonkurrencen

Bjergkonkurrencen

Holdkonkurrencen

Eksterne henvisninger 
 
 

2019
UCI Europe Tour 2019
BørneRiget

BørneRiget er Rigshospitalets nye hospitalsbygning til børn, unge og fødende. Det nye byggeri skal stå færdigt i 2023 og tages i brug i 2024.

Eksterne henvisninger 
 Rigshospitalet

Hospitaler i Region Hovedstaden
Østerbro
Bygninger, konstruktioner og anlæg i Københavns Kommune
Langbold

Langbold er et slagboldspil for to hold a 11 deltagere. Langbold var det dominerende boldspil i Danmark i sidste halvdel af 1800-tallet.

Eksterne henvisninger 

Boldspil
Svømning under sommer-OL 2020 – 50 m fri (herrer)

50 m fri for herrer under Sommer-OL 2020 fandt sted den 30. juli til 1. august 2021 i Olympic Aquatics Centre.

Medaljefordeling

Turneringsformat 
Konkurrencen bliver afviklet med indledende heats, semifinaler og finale. Efter de indledende heats går de 16 bedste tider videre til semifinalerne, hvor det bliver afgjort hvilke otte tider, der er de bedste. Disse går til finalen, hvor medaljerne bliver fordelt.

Tidsplan 
Nedenstående tabel viser tidsplanen for afvikling af konkurrencen:

Alle tider er japansk standard tid (UTC+9)

Resultater

Heats

Semifinaler 
Svømmere med de 8 bedste tider, uanset heat, kvalificerede sig til finalen.

Finale

Referencer

Eksterne henvisninger 

50 m fri (herrer)
Ionstyrke

Ionstyrke () er et mål for en ionisk opløsning. Den er givet ved:

hvor  angiver den enkelte iontype,  er koncentrationen af ionen, og  er ionens valens. I opløsningen er der  forskellige iontyper.

Eksempel 
I en 1 M opløsning af natriumchlorid (NaCl, køkkensalt) er der natrium- og chlorid-ioner:

Hvis saltet er helt dissocieret, har hver ion derfor en koncentration på 1 M og en valens på henholdsvis +1 og -1. Ionstyrken af opløsningen er derfor:

Kildehenvisninger 

Fysisk kemi
Elini

Elini (sardisk: Elìni) er en by og en kommune (comune) i provinsen Nuoro i regionen Sardinien i Italien. Byen ligger i 472 meters højde og har 559 indbyggere (2016). Kommunen har et areal på 10,65 km² og grænser til kommunerne Arzana, Ilbono, Lanusei og Tortolì.

Referencer

Henvisninger 

Kommuner i provinsen Nuoro
Erula

Erula (sardisk: Èrula) er en by og en kommune (comune) i provinsen Sassari i regionen Sardinien i Italien. Byen ligger i 457 meters højde og har 745 indbyggere (2016). Kommunen har et areal på 39,31 km² og grænser til kommunerne Chiaramonti, Ozieri, Perfugas, Tempio Pausania og Tula.

Referencer

Henvisninger 

Kommuner i provinsen Sassari